Viinijärven kirkko

Viinijärven kirkko on  arkkitehti Veikko Larkaksen suunnittelema tiilestä ja puusta 1953 rakennettu torniton pitkäkirkko Liperin Viinijärvellä. 

Suorakaiteen muotoisessa kirkossa on matalat seinät ja jyrkkälappeinen satulakatto ja se edustaa hyvin 1950-luvun suosittua matalaseinäistä ja katoltaan jyrkkälappeista muotoa, joka jäljittelee keskiaikaisia kivikirkkoja. Erillinen kellotapuli rakennettiin 1960 ja seurakuntatalosiipi 1965. Kirkon pinta-ala on 250 neliötä ja istumapaikkoja siellä on 350 hengelle.

Kirkon 13-äänikertaiset urut on valmistanut Urkurakentamo Tuomi 1974. Urkujen fasadi on Matti Tuomen käsialaa, ja se pohjautuu Asko Rautioahon luonnokseen Pieksämäen kaupungin kirkon urkujen julkisivusta, joka ei kuitenkaan toteutunutkaan. Kirkon alttaritaulu on taiteilija Ida Silfverbergin maalaama ja oli alun perin Pälkjärven kirkon alttaritaulu. Pälkjärveltä on kirkkoon saatu myös messukasukka sekä matkaehtoollisvälineistö.

Viinijärven kirkko oli myös Viinijärven seurakunnan pääkirkko. Seurakunta irtautui Liperistä 1959, ja liitettiin takaisin Liperin seurakuntaan talousvaikeuksien takia vuonna 1995.  

Nykyään Viinijärven kirkossa järjestetään kaksi kertaa kuukaudessa jumalanpalvelus, ja kirkolla on erilaista kerho-, piiri- ja musiikkitoimintaa.

Kuvia

Lähteet

Aiheesta muualla 

Liperin rakennukset ja rakennelmat
Pohjois-Karjalan kirkkorakennukset